На основу члана 32. Закона о локалној самоуправи (''Службени гласник РС'', број 129/2007, 83/2014-други закон, 101/2016-други закон и 47/2018), члана 6. Закона о финасирању локалне самоуправе (''Службени гласник РС'', број 62/2006, 47/2011, 93/2012, 83/2016, 104/2016-други закон и 95/2018-други закон), члана 239. Закона о накнадама за коришћење јавних добара (''Службени гласник РС'', број 95/2018 и 49/2019) и члана 37. Статута Града Ниша (''Службени лист Града Ниша'', број 88/2008, 143/2016 и 18/2019),

Скупштина Града Ниша, на седници од \_\_\_\_\_\_\_ 2019.године, донела је

**О Д Л У К У**

**О ИЗМЕНИ И ДОПУНИ ОДЛУКЕ О НАКНАДАМА ЗА КОРИШЋЕЊЕ ЈАВНИХ ПОВРШИНА**

Члан 1.

У Одлуци о накнадама за коришћење јавних површина („Сл. Града Ниша“ бр. 127/18), у члану 9. додаје се став 5. и гласи :

„Уколико обвезник не поднесе пријаву у року прописаном овом одлуком, обавеза се утврђује по службеној дужности на основу записника надлежне инспекције.“

 Члан 2.

У ТАРИФИ НАКНАДА ЗА КОРИШЋЕЊЕ ЈАВНЕ ПОВРШИНЕ, у Тарифном броју 2, мења се Напомена и гласи:

„ 1) Накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, утврђује се у годишњем износу, сразмерно времену коришћења и површини средства за оглашавање.

2) Накнаду за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, решењем утврђује и наплаћује Секретаријат надлежан за утврђивање, наплату и контролу изворних прихода локалне самоуправе по добијању одобрења од надлежне Градске општине. Одобрење обавезно садржи, поред локације и трајања коришћења, и следеће податке:

-за правна лица: назив обвезника, адресу седишта, порески индетификациони број (ПИБ), матични број и текући рачун;

-за предузетнике: назив радње, име и презиме предузетника, адресу седишта, порески индетификациони број (ПИБ), матични број и текући рачун.

3) Правна лица и предузетници који користе јавну површину за оглашавање за сопствене потребе или за потребе других лица, као и површине и објекте за оглашавање за сопствене потребе или за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, а обављају делатност банкарства, осигурања имовине и лица, производње и трговине нафтом и дериватима нафте, производње и трговине на велико дуванским производима, производње цемента, поштанских, мобилних и телефонских услуга, електропривреде, казина, коцкарница, кладионица, бинго сала и пружања коцкарских услуга и ноћних барова и дискотека, плаћају накнаду умањену за 70%.

4) Правна лица и предузетници који користе јавну површину за оглашавање за сопствене потребе, као и површине и објекте за оглашавање за сопствене потребе којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, осим лица из тачке 3), плаћају накнаду умањену за 95%.

5) Правна лица, предузетници и физичка лица који користе јавну површину за оглашавање за потребе других лица, као и површине и објекте за оглашавање за потребе других лица којим се врши непосредни утицај на расположивост, квалитет или неку другу особину јавне површине за које дозволу издаје надлежни орган јединице локалне самоуправе, осим лица из тачке 3), плаћају накнаду :

1) Умањену за 80% за површину до 20м2.

2) Умањену за 90% за површину преко 20м2 (за део површине , односно за део објекта за оглашавање, преко 20 м2)

6) Oбвезници из овог тарифног броја који користе објекте за оглашавање на основу уговора о коришћењу места за оглашавање у складу са Правилником о избору корисника места за оглашавање и Одлуком о оглашавању на територији Града Ниша, плаћају накнаду умањену за 99% .“

Члан 3.

Ова Одлука ступа на снагу oсмог дана од дана објављивања у Службеном листу Града Ниша.

Број: \_\_\_\_\_\_\_\_\_\_\_\_\_

 У Нишу, \_\_\_\_\_\_\_\_\_\_године

**СКУПШТИН**А **ГРАДА НИША**

 Председник,

 Мр Раде Рајковић

О Б Р А З Л О Ж Е Њ Е

1. Законски основ

Законски основ за доношење ове Одлуке јесте члан 6. став 1. тачка 5. Закона о финансирању локалне самоуправе (''Службени гласник РС'', број 62/2006, 47/2011, 93/2012, 83/2016, 104/2016-други закон и 95/2018-други закон), којим је регулисано да накнаде за коришћење јавних добара припадају јединици локалне самоуправе, као изворни приходи остварени на њеној територији.

Чланом 239. став 3. Закона о накндама за коришћење јавних добара прописано је да се актом скупштине јединице локалне самоуправе утврђује висина накнаде, у складу са ставом 1 и 2 овог члана, олакшице, начин достављања и садржај података о коришћењу јавне површине надлежном органу који утврђује обавезу плаћања накнаде

Чланом 37. став 1. тачка 7. Статута Града Ниша утврђена је надлежност Скупштине Града Ниша за доношење прописа и других општих аката.

1. Разлози за доношење ове Одлуке

Дана 07.12.2018. године Скупштина Србије је донела Закон о накнадама за коришћење јавних добара, који је ступио на снагу дана 16.12.2018.године, а у примени је од 1. јануара 2019.године. Почетком примене овог Закона престале су да важе одредбе Закона о финансирању локалне самоуправе које су регулисале, поред осталих, и локалну комуналну таксу за коришћење рекламних паноа, укључујући и истицање фирме ван пословног простора на објектима и просторима који припадају јединици локалне самоуправе (коловози, тротоари, зелене површине, бандере и сл.).

Наведена такса је од 01.01.2019. године постала накнада за коришћење јавне површине за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе.

 Чланом 9. је прописано да је обвезник накнаде дужан да уз захтев за заузеће јавне површине, надлежној Градској општини поднесе пријаву за коришћење јавне површине за шта је прописано плаћање накнаде и да је дужан да сваку промену пријави надлежној градској општини у року од 10 дана од настајања исте. Обзиром да Закон о пореском поступку и пореској администрацији прописује да се порез може утврдити и на основу података из евиденција надлежних органа и других података, врши се допуна овог члана тако да се сада накнаде могу утврдити и на основу других података којима надлежни орган располаже, што  ће у пракси знатно убрзати поступак

У прилогу бр. 12 Закона о накнадама за коришћење јавних добара, прописан је максимални износ накнаде за коришћење јавне површине за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе од 100 дин по м2 дневно.

Дана 26.12.2018. године донета је Одлука о накнадама за коришћење јавних површина, објављена у Службеном листу Града Ниша (127/2018), којом су у Тарифном броју 2 прописане цене и умањења по основу накнаде за коришћење јавних површина за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе.

Разлози за измену Напомене у делу умањења накнаде за коришћење јавних површина за оглашавање, Тарифног броја 2 Одлуке о накнадама за коришћење јавних површина на територији Града Ниша, а самим тим и износа накнаде, имају за циљ пре свега стварање повољнијег привредног амбијента за пословање домаћих и страних правних лица и предузетника.

Смањењем износа наведене накнаде, на иницијативу Привредне коморе Града Ниша и привредних друштава на територији Града Ниша, Град Ниш придружује се мерама и напорима Владе Републике Србије у циљу растерећења привредних субјеката ради даљег раста БДП, стопе запослености и стандарда грађана

1. Објашњење појединачних решења

Чланом 9. прописано је да је обвезник накнаде дужан да, за коришћење права, предмета или услуга за чије коришћење је прописано плаћање накнаде, поднесе пријаву. Уколико обвезник не поднесе пријаву у року прописаном овом одлуком, обавеза се утврђује по службеној дужности на основу записника надлежне инспекције.

Тарифним бројем 2. прописани су дневни износи по 1м2 накнаде за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост квалитет или неку другу особину јавне површине, за које дозволу издаје надлежни орган јединице локалне самоуправе, по зонама. Такође је прописан садржај одобрења за заузеће јавне површине, као и по ком основу и под којим условима обвезник накнаде може остварити право на умањење обавезе.

1. Анализа ефеката

Ефекти који се очекују од доношења ове Одлуке огледају се у смањењу прихода од накнаде за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост квалитет или неку другу особину јавне површине, за које дозволу издаје надлежни орган јединице локалне самоуправе.

1. Процена финансијских средстава потребних за спровођење одлуке

За спровођење ове Одлуке није потребно обезбедити додатна средства у буџету Града Ниша.

СЕКРЕТАРИЈАТ ЗА ЛОКАЛНУ ПОРЕСКУ АДМИНИСТРАЦИЈУ

 СЕКРЕТАР

 \_\_\_\_\_\_\_\_\_\_\_\_\_\_\_\_\_\_\_

 Нина Илић

**ПРЕГЛЕД ЧЛАНОВА ОДЛУКЕ КОЈИ СЕ МЕЊАЈУ И ДОПУЊУЈУ**

Члан 9.

Обвезник накнаде дужан је да надлежној Градској општини, уз захтев за заузеће јавне површине, поднесе пријаву за коришћење јавне површине за чије коришћење је прописано плаћање накнаде.

Пријава се подноси посебно за сваки тарифини број из Тарифе накнади утврђених чланом 5. ове Oдлуке.

Изглед и садржај пријаве је саставни део ове Одлуке.

Обвезник је дужан да сваку промену (трајне или привремене одјаве делатности, промене делатности, промене локације објекта, стечаја или ликвидације и сл.) пријави надлежној Градској општини у року од 10 дана од дана настале промене.

 ТАРИФНИ БРОЈ

ОДЛУКЕ О НАКНАДАМА ЗА КОРИШЋЕЊЕ ЈАВНИХ ПОВРШИНА

Тарифни број 2.

 Накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, одређује се у дневном износу по 1м2 сваког средства за оглашавање, и то:

|  |  |
| --- | --- |
| З О Н А | По 1м2 дневно |
| Централна и БИД зона | 100 |
| Екстра зона | 100 |
| I зона | 100 |
| II зона | 65 |
| III зона | 40 |
| IV зона | 40 |
| V зона | 40 |

Напомена:

 1) Накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, утврђује се у годишњем износу, сразмерно времену коришћења и површини средства за оглашавање.

2) Накнаду за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, решењем утврђује и наплаћује Секретаријат надлежан за утврђивање, наплату и контролу изворних прихода локалне самоуправе по добијању одобрења од надлежне Градске општине. Одобрење обавезно садржи, поред локације и трајања коришћења, и следеће податке:

-за правна лица: назив обвезника, адресу седишта, порески индетификациони број (ПИБ), матични број и текући рачун;

-за предузетнике: назив радње, име и презиме предузетника, адресу седишта, порески индетификациони број (ПИБ), матични број и текући рачун.

 3) Приликом подношења захтева за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, потребно је уз прописани образац захтева, надлежној Општини доставити биланс успеха за годину која претходи години у којој се утврђује накнада из овог тарифног броја.

4) Правна лица и предузетници који користе јавну површину за оглашавање за сопствене потребе, као и површине и објекте за оглашавање за сопствене потребе којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, а који су у претходној пословној години остварили приход мањи од 100 милиона, плаћају накнаду умањену за 80%.

5) Правна лица и предузетници који су уписани у АПР у текућој години а користе јавну површину за оглашавање за сопствене потребе, као и површине и објекте за оглашавање за сопствене потребе којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, плаћају накнаду умањену за 80%.

6) Правна лица и предузетници који користе јавну површину за оглашавање за сопствене потребе, као и површине и објекте за оглашавање за сопствене потребе којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, а који су у претходној пословној години остварили приход већи од 100 милиона плаћају накнаду умањену за 50%.

7) Правна лица и предузетници који користе јавну површину за оглашавање за сопствене потребе, као и површине и објекте за оглашавање за сопствене потребе којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, а који су у претходној пословној години остварили приход већи од 4 милијарде плаћају накнаду у пуном износу.

8) Правна лица, предузетници, физичка лица и правна лица и предузетници који су уписани у АПР у текућој години немају право на умањење за коришћење јавне површине за потребе других лица, као и за коришћење површине и објекта за оглашавање за потребе других лица којим се врши непосредни утицај на расположивост, квалитет или неку другу особину јавне површине.

9) Oбвезници из овог тарифног броја који користе објекте за оглашавање на основу уговора о коришћењу места за оглашавање у складу са Правилником о избору корисника места за оглашавање и Одлуком о оглашавању на територији Града Ниша, плаћају накнаду умањену за 75%.